Enn mælast hundruð smáskjálfta á Reykjanesskaga á degi hverjum. Síðasta mánuðinn hafa mælst um 7.300 jarðskjálftar við Svartsengi og Þorbjörn. Tuttugu og tveir þeirra voru yfir þrír að stærð.
Jarðskjálftavirkni á Reykjanesskaga hefur verið töluverð síðustu daga, að sögn náttúruvársérfræðinga hjá Veðurstofu Íslands. Síðasta sólarhring mældust þar 300 jarðskjálftar; á föstudag voru þeir 500; 150 á laugardag; og 400 á sunnudag. Stærsti skjálftinn í hrinunni til þessa var 4. maí, 4,3 að stærð. Skjálftarnir koma til vegna kviku sem er á hreyfingu á þessum slóðum. Einar Hjörleifsson, náttúruvársérfræðingur, segir að svo virðist sem stöðugt innflæði sé af kviku og það skýri landris á svæðinu. Ekkert bendi þó til þess, eins og er, að kvikan sé að færast nær yfirborðinu.
Við horfum bara á stöðuna dag frá degi. Þessar nýju myndir í gær bent util þess að kvikan væri á svipuðum stað, en það væri svona að aukast kvikan, en hún væri í svipaðri hæð í jarðskorpunni. Þannig hún væri fremur að reyna að þrýsta sér lárétt um jarðskorpuna fremur en lóðrétt og myndi einskonar hilli þarna á 4-6 km dýpi.
Yfir sjö þúsund jarðskjálftar hafa mælst við Svartsengi og Þorbjörn á Reykjanesskaga síðastliðinn mánuð. Kvika er á hreyfingu en hún virðist ekki hafa færst nær yfirborðinu síðustu daga.